ประกาศกระทรวงการคลังประกาศกระทรวงการคลังเรื่องแนวปฏิบัติการรวมหรือยุบเลิกทุนหมุนเวียน และการจัดการเกี่ยวกับสิทธิประโยชน์ของผู้บริหารทุนหมุนเวียนพนักงาน และลูกจ้างของทุนหมุนเวียนที่รวมหรือยุบเลิก[๑] โดยที่เป็นการสมควรกำหนดให้มีแนวปฏิบัติเกี่ยวกับการรวมหรือยุบเลิกทุนหมุนเวียนและการจัดการเกี่ยวกับสิทธิประโยชน์ของผู้บริหารทุนหมุนเวียน พนักงานและลูกจ้างของทุนหมุนเวียนที่รวมหรือยุบเลิกอาศัยอำนาจตามความในมาตรา ๖ และมาตรา ๔๓แห่งพระราชบัญญัติการบริหารทุนหมุนเวียน พ.ศ. ๒๕๕๘และมติคณะกรรมการนโยบายการบริหารทุนหมุนเวียน ครั้งที่ ๔/๒๕๖๐ เมื่อวันที่ ๑๓กันยายน ๒๕๖๐ จึงประกาศแนวปฏิบัติการรวมหรือยุบเลิกทุนหมุนเวียนและการจัดการเกี่ยวกับสิทธิประโยชน์ของผู้บริหารทุนหมุนเวียน พนักงานและลูกจ้างของทุนหมุนเวียนที่รวมหรือยุบเลิก ไว้ดังต่อไปนี้ข้อ ๑ ในประกาศนี้ทุนหมุนเวียน หมายถึง กองทุนกองทุนหมุนเวียน เงินทุน เงินทุนหมุนเวียน ทุน หรือทุนหมุนเวียนที่ตั้งขึ้นเพื่อกิจการที่อนุญาตให้นำรายรับสมทบทุนไว้ใช้จ่ายได้โดยไม่ต้องนำส่งคลังเป็นรายได้แผ่นดินหน่วยงานของรัฐ หมายถึงกระทรวง ทบวง กรม หรือส่วนราชการที่เรียกชื่ออย่างอื่นและมีฐานะเป็นกรมส่วนราชการสังกัดรัฐสภาหรือหน่วยงานอื่นของรัฐที่คณะกรรมการประกาศกำหนดโดยความเห็นชอบของคณะรัฐมนตรีคณะกรรมการ หมายถึงคณะกรรมการนโยบายการบริหารทุนหมุนเวียนผู้บริหารทุนหมุนเวียน หมายถึงผู้อำนวยการ ผู้จัดการ หรือผู้ทำหน้าที่บริหารทุนหมุนเวียนที่เรียกชื่ออย่างอื่นพนักงาน หมายถึงบุคคลซึ่งได้รับการจ้างตามสัญญาจ้างซึ่งได้รับเงินค่าจ้างจากทุนหมุนเวียนเพื่อปฏิบัติภารกิจของทุนหมุนเวียนที่มีลักษณะเป็นงานประจำโดยมีกำหนดเวลาการจ้างไม่เกินคราวละ ๔ ปีและอาจมีการต่อสัญญาจ้างต่อเนื่องได้ตามความเหมาะสมและจำเป็นลูกจ้าง หมายถึงบุคคลซึ่งได้รับการจ้างตามสัญญาจ้างซึ่งได้รับเงินค่าจ้างจากทุนหมุนเวียนเพื่อปฏิบัติภารกิจของทุนหมุนเวียนที่มีลักษณะเป็นงานชั่วคราวโดยมีกำหนดเวลาการจ้างเป็นรายปีข้อ ๒ กรณีที่หน่วยงานของรัฐไม่อาจปฏิบัติตามประกาศนี้ได้ให้ขอทำความตกลงกับกระทรวงการคลังข้อ ๓ ทุนหมุนเวียนใดที่มีกฎหมายบัญญัติในเรื่องการรวมหรือยุบเลิกทุนหมุนเวียนและการจัดการเกี่ยวกับสิทธิประโยชน์ของผู้บริหารทุนหมุนเวียน พนักงานและลูกจ้างของทุนหมุนเวียนที่รวมหรือยุบเลิกไว้เป็นการเฉพาะแล้วให้การดำเนินการเป็นไปตามที่กฎหมายนั้นกำหนดส่วนที่ ๑การรวมทุนหมุนเวียน ข้อ ๔ การรวมทุนหมุนเวียนให้กระทำได้เมื่อทุนหมุนเวียนที่จะรวมกันนั้นมีวัตถุประสงค์เดียวกัน หรือสามารถดำเนินการร่วมกันได้และจะต้องไม่มีผลเป็นการขยายวัตถุประสงค์เกินกว่าวัตถุประสงค์เดิมของทุนหมุนเวียนที่นำมารวมกันนั้นการรวมทุนหมุนเวียนตามวรรคหนึ่งอาจเป็นการรวมกับทุนหมุนเวียนใดทุนหมุนเวียนหนึ่ง หรือรวมกันเป็นทุนหมุนเวียนใหม่ก็ได้ข้อ ๕ เมื่อคณะรัฐมนตรีมีมติอนุมัติให้รวมทุนหมุนเวียนใดให้มีผลเป็นการโอนทรัพย์สิน หนี้สิน ภาระผูกพัน สิทธิ หน้าที่ พนักงานและลูกจ้างของทุนหมุนเวียนเดิมไปเป็นของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่เว้นแต่ในกรณีที่ทุนหมุนเวียนใดจัดตั้งขึ้นโดยกฎหมายเฉพาะให้ดำเนินการยกเลิกหรือแก้ไขเพิ่มเติมกฎหมายเพื่อรวมทุนหมุนเวียนนั้นข้อ ๖ ให้หน่วยงานของรัฐของทุนหมุนเวียนเดิมที่คณะรัฐมนตรีมีมติอนุมัติให้รวมทุนหมุนเวียนไปเป็นของทุนหมุนเวียนที่คงอยู่ภายหลังการรวมทุนหมุนเวียนดำเนินการปิดบัญชีและจัดทำรายงานทางการเงินของทุนหมุนเวียน ณวันสุดท้ายก่อนวันที่กำหนดให้รวมทุนหมุนเวียนตามข้อ ๕ ส่งผู้สอบบัญชีภายในหกสิบวันนับแต่วันที่ปิดบัญชีให้หน่วยงานของรัฐของทุนหมุนเวียนเดิมที่คณะรัฐมนตรีมีมติอนุมัติให้รวมทุนหมุนเวียนไปเป็นของทุนหมุนเวียนใหม่ดำเนินการปิดบัญชีและจัดทำรายงานทางการเงินของทุนหมุนเวียน ณวันสุดท้ายก่อนวันที่กำหนดให้รวมทุนหมุนเวียนตามข้อ ๕ ส่งผู้สอบบัญชีภายในหกสิบวันนับแต่วันที่ปิดบัญชีข้อ ๗ ให้หน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่แต่งตั้งคณะกรรมการรวมทุนหมุนเวียนเพื่อดำเนินการรวมทุนหมุนเวียนตามมติคณะรัฐมนตรีประกอบด้วยหัวหน้าหน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่เป็นประธาน ผู้แทนหน่วยงานของรัฐของทุนหมุนเวียนเดิมผู้แทนสำนักงบประมาณผู้แทนสำนักงานการตรวจเงินแผ่นดิน ผู้แทนกระทรวงการคลังเป็นกรรมการให้คณะกรรมการรวมทุนหมุนเวียนจัดให้มีการประชุมภายในสามสิบวันนับแต่วันที่พ้นกำหนดให้ปิดบัญชีและจัดทำรายงานทางการเงินส่งผู้สอบบัญชีเพื่อจัดทำแผนการโอนและรับโอนทรัพย์สิน หนี้สิน ภาระผูกพัน สิทธิ หน้าที่พนักงานและลูกจ้างของทุนหมุนเวียนเดิมไปเป็นของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่โดยเร็วข้อ ๘ กรณีรวมกันเป็นทุนหมุนเวียนใหม่ให้หน่วยงานของรัฐของทุนหมุนเวียนใหม่แจ้งกรมบัญชีกลางเพื่อให้ดำเนินการดังนี้(๑) กำหนดรหัสหน่วยเบิกจ่ายของทุนหมุนเวียนเพื่อรองรับการปฏิบัติงานในระบบการบริหารการเงินการคลังภาครัฐแบบอิเล็กทรอนิกส์หรือระบบอื่นที่กรมบัญชีกลางกำหนด(๒) เปิดบัญชีเงินฝากกระทรวงการคลังเพื่อรับโอนเงินและรองรับการรับจ่ายเงินของทุนหมุนเวียนข้อ ๙ ให้หน่วยงานของรัฐของทุนหมุนเวียนเดิมโอนเงินฝากกระทรวงการคลังและหรือเงินฝากธนาคารไปยังบัญชีเงินฝากกระทรวงการคลังของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่ข้อ ๑๐ ให้หน่วยงานของรัฐของทุนหมุนเวียนเดิมดำเนินการเกี่ยวกับผู้บริหารทุนหมุนเวียนพนักงานและลูกจ้างดังนี้(๑) ให้สัญญาจ้างผู้บริหารทุนหมุนเวียนสิ้นสุดลง ณวันสุดท้ายก่อนวันที่กำหนดให้รวมทุนหมุนเวียนตามข้อ ๕ และให้ผู้บริหารทุนหมุนเวียนได้รับสิทธิประโยชน์เกี่ยวกับการเลิกจ้างตามที่กำหนดไว้ในสัญญาจ้าง(๒)ให้โอนพนักงานและลูกจ้างไปเป็นพนักงานและลูกจ้างของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่(๓) กรณีที่พนักงานหรือลูกจ้างประสงค์จะลาออกก่อนวันที่กำหนดให้รวมทุนหมุนเวียนตามข้อ๕ ให้ได้รับสิทธิประโยชน์ตามที่กำหนดไว้ในสัญญาจ้างให้หน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่รับโอนพนักงานและลูกจ้างของทุนหมุนเวียนเดิมโดยให้ได้รับเงินเดือน ค่าจ้าง หรือสิทธิประโยชน์ตามสัญญาจ้างเดิมต่อไปจนกว่าสัญญาจ้างนั้นจะสิ้นสุดลงในกรณีที่สัญญาจ้างสิ้นสุดลงตามวรรคสองหากหน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่เห็นว่าพนักงานหรือลูกจ้างที่รับโอนมาจากทุนหมุนเวียนเดิมนั้นยังมีความจำเป็นต่อการดำเนินการของทุนหมุนเวียนก็ให้เจรจาในเรื่องการจ้างตามที่เห็นสมควรข้อ ๑๑ ให้หน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่จัดทำรายงานผลการดำเนินการรวมทุนหมุนเวียนตามแผนการรวมทุนหมุนเวียนส่งให้กระทรวงเจ้าสังกัดและกระทรวงการคลังทราบเป็นรายไตรมาสนับแต่วันที่คณะรัฐมนตรีมีมติอนุมัติให้รวมทุนหมุนเวียนจนกว่าการรวมทุนหมุนเวียนจะแล้วเสร็จข้อ ๑๒ เมื่อการรวมทุนหมุนเวียนเสร็จสิ้นแล้วให้หน่วยงานของรัฐดำเนินการดังนี้(๑) ให้หน่วยงานของรัฐของทุนหมุนเวียนที่คงอยู่ภายหลังการรวมทุนหมุนเวียนหรือของทุนหมุนเวียนใหม่จัดทำรายงานสรุปผลการดำเนินการรวมทุนหมุนเวียนและส่งให้กระทรวงเจ้าสังกัดสำนักงบประมาณ กระทรวงการคลังและสำนักงานการตรวจเงินแผ่นดินทราบภายในสามสิบวันนับแต่วันที่การรวมทุนหมุนเวียนเสร็จสิ้น(๒) ให้หน่วยงานของรัฐของทุนหมุนเวียนเดิมแจ้งปิดบัญชีเงินฝากกระทรวงการคลังและรหัสหน่วยเบิกจ่ายของทุนหมุนเวียนต่อกรมบัญชีกลางภายในสามสิบวันนับแต่วันที่การรวมทุนหมุนเวียนเสร็จสิ้นส่วนที่ ๒การยุบเลิกทุนหมุนเวียน ข้อ ๑๓ การยุบเลิกทุนหมุนเวียน ให้กระทำได้ในกรณีดังต่อไปนี้(๑) หมดความจำเป็นที่จะต้องดำเนินการตามวัตถุประสงค์ในการจัดตั้งทุนหมุนเวียนนั้นแล้ว(๒) ทุนหมุนเวียนได้หยุดการดำเนินงานโดยไม่มีเหตุผลอันสมควร(๓)มีผลการประเมินผลการดำเนินงานต่ำกว่าเกณฑ์ที่คณะกรรมการกำหนดเป็นเวลาสามปีติดต่อกันและคณะกรรมการเห็นสมควรให้ยุบเลิกทุนหมุนเวียนนั้น(๔)มีเหตุอื่นอันสมควรต้องยุบเลิกทุนหมุนเวียนตามที่คณะกรรมการประกาศกำหนดข้อ ๑๔ เมื่อคณะรัฐมนตรีมีมติให้ยุบเลิกทุนหมุนเวียนใดให้ถือว่าเป็นการยุบเลิกทุนหมุนเวียนนั้นตามกฎหมายเว้นแต่ในกรณีที่ทุนหมุนเวียนใดจัดตั้งขึ้นโดยกฎหมายเฉพาะให้ดำเนินการยกเลิกหรือแก้ไขเพิ่มเติมกฎหมายเพื่อยุบเลิกทุนหมุนเวียนนั้นข้อ ๑๕ ให้หน่วยงานของรัฐดำเนินการจ่ายเงินเดือนค่าตอบแทน ค่าจ้างหรือสิทธิประโยชน์จนถึงวันสุดท้ายก่อนวันที่กำหนดให้ยุบเลิกทุนหมุนเวียนให้กับผู้บริหารทุนหมุนเวียน พนักงาน และลูกจ้าง ตามที่กำหนดไว้ในสัญญาจ้างกรณีที่สัญญาจ้างไม่ได้กำหนดไว้การจัดการเกี่ยวกับสิทธิประโยชน์ของผู้บริหารทุนหมุนเวียน พนักงานและลูกจ้างของทุนหมุนเวียนที่ยุบเลิกให้หน่วยงานของรัฐพิจารณากำหนดโดยคำนึงถึงฐานะทางการเงินของทุนหมุนเวียน ทั้งนี้ ต้องไม่เกินหลักเกณฑ์การจ่ายค่าชดเชยของกฎหมายว่าด้วยการคุ้มครองแรงงานโดยอนุโลมเว้นแต่จะมีกฎหมายบัญญัติไว้เป็นอย่างอื่นกรณีที่มีความจำเป็นต้องจ้างพนักงานหรือลูกจ้างเพื่อช่วยปฏิบัติงานของทุนหมุนเวียนภายหลังจากวันที่กำหนดให้ยุบเลิกทุนหมุนเวียนแล้วให้หน่วยงานของรัฐพิจารณาจ่ายเงินจากทุนหมุนเวียนเป็นค่าตอบแทนได้เท่าที่จำเป็น ทั้งนี้ ต้องไม่เกินกว่าอัตราค่าจ้างที่พนักงานหรือลูกจ้างนั้นได้รับอยู่ก่อนวันยุบเลิกทุนหมุนเวียนโดยความเห็นชอบของคณะกรรมการชำระบัญชีทุนหมุนเวียนข้อ ๑๖ ให้หน่วยงานของรัฐดำเนินการปิดบัญชีและจัดทำรายงานทางการเงินของทุนหมุนเวียนณ วันที่กำหนดให้ยุบเลิกทุนหมุนเวียนตามข้อ ๑๔ส่งผู้สอบบัญชีภายในหกสิบวันนับแต่วันที่ยุบเลิกทุนหมุนเวียนข้อ ๑๗ ให้หน่วยงานของรัฐแต่งตั้งคณะกรรมการชำระบัญชีทุนหมุนเวียนเพื่อดำเนินการชำระบัญชีของทุนหมุนเวียนโดยเร็วประกอบด้วย ผู้แทนหน่วยงานของรัฐ ผู้แทนสำนักงบประมาณ และผู้แทนกระทรวงการคลังให้คณะกรรมการชำระบัญชีทุนหมุนเวียนจัดให้มีการประชุมภายในสามสิบวันนับแต่วันที่พ้นกำหนดให้ปิดบัญชีและจัดทำรายงานทางการเงินส่งผู้สอบบัญชีเพื่อดำเนินการชำระสะสางการงาน และบัญชีสินทรัพย์ หนี้สิน และทุนของทุนหมุนเวียนข้อ ๑๘ เพื่อประโยชน์ในการชำระบัญชีให้คณะกรรมการชำระบัญชีทุนหมุนเวียนดำเนินการชำระบัญชีให้เสร็จสิ้นโดยเร็ว ทั้งนี้ ไม่เกินสองปีนับแต่วันที่คณะรัฐมนตรีมีมติให้ยุบเลิกทุนหมุนเวียนนั้นเว้นแต่ยังคงมีทรัพย์สิน สิทธิเรียกร้อง หนี้สินหรือภาระผูกพันใด ๆ ให้คณะกรรมการชำระบัญชีทุนหมุนเวียนโอนให้แก่หน่วยงานของรัฐเพื่อดำเนินการต่อไปให้หน่วยงานของรัฐจัดทำรายงานผลการดำเนินการชำระบัญชีทุนหมุนเวียนที่ยุบเลิกส่งให้กระทรวงเจ้าสังกัดและกระทรวงการคลังทราบเป็นรายไตรมาสนับแต่วันที่คณะรัฐมนตรีมีมติให้ยุบเลิกทุนหมุนเวียนจนกว่าการชำระบัญชีทุนหมุนเวียนที่ยุบเลิกจะแล้วเสร็จข้อ ๑๙ เมื่อการชำระบัญชีทุนหมุนเวียนเสร็จสิ้นแล้วให้หน่วยงานของรัฐดำเนินการดังนี้(๑)จัดส่งรายงานทางการเงินภายหลังการชำระบัญชีให้ผู้สอบบัญชีตรวจสอบและรับรองภายในสามสิบวันนับแต่วันที่การชำระบัญชีทุนหมุนเวียนเสร็จสิ้น(๒)จัดทำรายงานสรุปผลการดำเนินการยุบเลิกทุนหมุนเวียนและส่งให้กระทรวงเจ้าสังกัดสำนักงบประมาณและกระทรวงการคลังทราบภายในสามสิบวันนับแต่วันที่การชำระบัญชีทุนหมุนเวียนเสร็จสิ้น(๓) แจ้งปิดบัญชีเงินฝากกระทรวงการคลังและรหัสหน่วยเบิกจ่ายของทุนหมุนเวียนต่อกรมบัญชีกลางภายในสามสิบวันนับแต่วันที่การชำระบัญชีทุนหมุนเวียนเสร็จสิ้นบทเฉพาะกาล ข้อ ๒๐ การรวมหรือยุบเลิกทุนหมุนเวียนใดที่ดำเนินการอยู่ก่อนวันที่พระราชบัญญัติการบริหารทุนหมุนเวียนพ.ศ. ๒๕๕๘ มีผลใช้บังคับ ให้ดำเนินการต่อไปตามกฎหมาย ระเบียบ ข้อบังคับ หลักเกณฑ์หรือแนวทางเกี่ยวกับการรวมหรือยุบเลิกทุนหมุนเวียนนั้นจนกว่าจะแล้วเสร็จ ซึ่งต้องดำเนินการภายในเวลาไม่เกินสองปีนับแต่วันที่ประกาศนี้มีผลใช้บังคับประกาศณ วันที่ ๓๐ ตุลาคม พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลังปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๘ ง/หน้า ๓/๒ พฤศจิกายน ๒๕๖๐